ການສະຫຼອງ ຕ້ອນຮັບປີໃໝ່ ຖືກຫຼຸດຜ່ອນລົງ ຫຼືບໍ່ກໍຍົກເລີກ ຍ້ອນການຕິດເຊື້ອໄວຣັສໂຄໂຣນາ ທີ່ເພີ່ມຂຶ້ນ
ຈາກນະຄອນຫຼວງ ບຣັສໂຊລສ໌ ຫາ ເບີລິນ, ການສະເຫຼີມສະຫຼອງ ແມ່ນມິດງຽບ ຍ້ອນມາດຕະການຫ້າມທັງຫຼາຍຂອງໂຣກລະບາດ. 
ປະຊາຊົນ 7 ພັນ 8 ລ້ານຄົນໃນທົ່ວໂລກໄດ້ກ່າວອຳລາປີ 2020 ໄປແລ້ວໂດຍປາສະຈາກການເຕົ້າໂຮມກັນໃນທີ່ສາທາລະນະຕາມປົກກະຕິ ຍ້ອນໂຣກລະບາດໄວຣັສໂຄໂຣນາສາຍພັນໃໝ່ ການເລີ່ມຕົ້ນປີ 2021 ໃນປະເທດ ຣັດເຊຍ ໄດ້ມີງານໃນທີ່ສາທາລະນະສ່ວນໃຫຍ່ຖືກຍົກເລີກ ແຕ່ແນວໃດກໍຕາມ, ໃນເມືອງ ຄາລູກາ ປະເທດ ຣັດເຊຍ, ເຊິ່ງຖືກພິຈາລະນາວ່າເປັນເມືອງຫຼວງໃນຄືນກ່ອນວັນຂຶ້ນປີໃໝ່ຂອງປະເທດນັ້ນ, ການສະເຫຼີມສະຫຼອງຕ່າງໆສຳລັບພວກນັກທ່ອງທ່ຽວ ແມ່ນໄດ້ມີກຳນົດຈັດຂຶ້ນເຖິງແມ່ນວ່າປະຊາຊົນທີ່ອາໄສຢູ່ໃນທ້ອງຖິ່ນຢາກໃຫ້ງານຕ່າງໆຖືກຍົກ ເລີກກໍຕາມ ເມືອງດັ່ງກ່າວແມ່ນຕັ້ງຢູ່ 150 ກິໂລແມັດທາງພາກຕາເວັນຕົກສຽງໃຕ້ຂອງນະຄອນ ຫຼວງ ມົສກູ ປະເທດ ເທີກີ ໄດ້ຕ້ອນຮັບປີໃໝ່ດ້ວຍການເລີ່ມຕົ້ນກັກບໍລິເວນ 4 ວັນ, ແລະ ປະທານາທິບໍດີ ຣີເຊັບ ໄຕຢິບ ເອີດູອານ ໄດ້ກ່າວວ່າເຈົ້າໜ້າທີ່ບັງຄັບໃຊ້ກົດໝາຍຈະປາບປາມການຈັດງານລ້ຽງທີ່ຜິດກົດໝາຍຢູ່ຕາມໂຮງແຮມ ຈາກນະຄອນຫຼວງ ບຣັສໂຊລສ໌ ຫາ ເບີລິນ, ການສະເຫຼີມສະຫຼອງແມ່ນມິດງຽບຍ້ອນມາດຕະການຫ້າມທັງຫຼາຍຂອງໂຣກລະບາດ ປະເທດ ຝຣັ່ງ ໄດ້ສົ່ງເຈົ້າໜ້າທີ່ອອກໄປຕາມຖະໜົນຕື່ມອີກ 100,000 ຄົນ ເພື່ອບັງຄັບການຫ້າມອອກນອກບ້ານໃນຍາມກາງຄືນ ແລະ ປະເທດ ກຣີສ ໄດ້ກ່າວວ່າເຂົາເຈົ້າກໍຈະບັງຄັບໃຊ້ການຫ້າມອອກນອກບ້ານໃນຍາມກາງຄືນເຊັ່ນກັນ ລັດຖະມົນຕີ ລະບຽບສັງຄົມຂອງ ກຣີສ ທ່ານ ມິຄາລິສ ຄຣິສໂຊຮອຍດິສ (Michalis Chrisohoidis) ໄດ້ກ່າວວ່າ “ຈະບໍ່ມີໃຜອອກມາຖະໜົນຫຼັງຈາກ 10 ໂມງກາງຄືນ ນະຄອນ ຫຼວງ ເອເທັນສ໌ ຈະເປັນເມືອງຮ້າງ ເພື່ອຮັບປະກັນວ່າມັນຈະບໍ່ມີການວາງຂໍ້ຫ້າມຕື່ມອີກ ” ໃນ ອັງກິດ, ເຊິ່ງກຳລັງດີ້ນຮົນຮັບມືກັບເຊື້ອໄວຣັສກາຍພັນທີ່ຕິດຕໍ່ກັນໄດ້ງ່າຍກວ່າເກົ່ານັ້ນ, ບັນ ດາຜູ້ອາໄສຢູ່ໃນທ້ອງຖິ່ນໄດ້ຖືກຂໍໃຫ້ “ຕ້ອນຮັບປີໃໝ່ຢ່າງປອດໄພຢູ່ໃນບ້ານຂອງເຂົາເຈົ້າ ” ນະ ຄອນຫຼວງ ລອນດອນ ແມ່ນໄດ້ຢູ່ພາຍໃຕ້ການກັກບໍລິເວນທີ່ເຄັ່ງຄັດ ທີ່ໄດ້ຫຼຸດຜ່ອນການສະເຫຼີມສະຫຼອງບຸນຄຣິສມັສ ແລະ ການອອກໄປ ຊັອບປິ້ງ, ແລະ ການຈູດດອກໄມ້ໄຟຢູ່ແມ່ນໍ້າ ເທມສ໌ ແມ່ນໄດ້ຖືກຍົກເລີກ ນະຄອນ ດູໄບ ໄດ້ຕ້ອນຮັບປີໃໝ່ດ້ວຍການສະແດງດອກໄມ້ໄຟປະຈຳປີໃກ້ກັບຕຶກທີ່ສູງທີ່ສຸດໃນໂລກ ເຊິ່ງແມ່ນຕຶກ ເບີດຈ໌ ຄາລີຟາ (Burj Khalifa), ແຕ່ບາງຄົນເວົ້າວ່າກົດລະບຽບການຫຼຸດຜ່ອນໄວຣັສໄດ້ເຮັດໃຫ້ງານບໍ່ມ່ວນຄືເກົ່າ ທ່ານ ບາເຊຍ ເຊຮູ (Bashir Shehu), ອາຍຸ 50 ປີ, ຈາກນະຄອນຫຼວງ ອາບູຈາ ປະເທດ ໄນຈີເຣຍ ທີ່ໄດ້ໄປຢ້ຽມຢາມນະຄອນດັ່ງກ່າວກັບຄອບຄົວໄດ້ກ່າວຕໍ່ອົງການຂ່າວ AP ວ່າ, “ຄົນມານະຄອນ ດູໄບ ຍ້ອນວ່າມັນເປີດ, ແຕ່ມັນມີກົດລະບຽບຫຼາຍແນວ ພວກເຮົາຫວັງວ່າປີໜ້າພວກເຮົາຈະສາມາດສະເຫຼີມສະຫຼອງດ້ວຍອິດສະຫລະພາບທີ່ແທ້ຈິງ ”